เวลานั่งอุจจาระ​แล้ว​เบ่ง​ ปัสสาวะ​จะออกมาพร้อม​กับเมือกๆ​ก้อนเล็กๆ​ เหมือนวุ้นคับ​ ถ้ายืนฉี่จะไม่มี​ ไปรักษา​เดือน​กว่าคับ​ ยังไม่หายเลย​ บอกปัสสาวะ​ติดเชื้อ​คับ เพราะ​ตรวจปัสสาวะ​ ถ้า​เป็น​อย่างที่บอก​ ทำไมไม่หายคับ​ หรือไม่ใช่โรคนี้คับ
สวัสดีค่ะ หากยืนปัสสาวะ ไม่ได้มีก้อนเมือกเล็กๆ ปนออกมา โดยจะออกมาเฉพาะเวลาที่นั่งเบ่งถ่ายอุจจาระ ก้อนเมือกดังกล่าวน่าจะออกมาจากรูทวารหนักมากกว่าจากท่อปัสสาวะค่ะสำหรับเมือกออกมารูทวาร หากมีปริมาณไม่มากเกินไป ก็ถือว่าปกติดี ซึ่งเกิดจากเยื่อบุผิวของลำไส้ใหญ่มีการผลิตเมือก (mucus) หรือมูกใสๆ มาคลุมเยื่อบุผิว เพื่อช่วยในการเคลื่อนที่ของกากอาหารที่จะกลายเป็นอุจจาระ ดังนั้นในทวารหนักย่อมมีเมือกอยู่ และเมื่อมีการเบ่งถ่าย ก็จะทำให้เมือกดังกล่าวออกมาค่ะในการถ่ายอุจจาระนั้น ไม่ควรเบ่งถ่ายเป็นประจำ เพราะอาจทำให้เกิดริดสีดวงตามมาได้ ควรให้มีการปวดอุจจาระก่อน แล้วจึงนั่งถ่ายอุจจาระ ทั้งนี้ หากเป็นคนถ่ายอุจจาระยาก อาจใช้วิธีการนั่งยอง เพื่อให้อุจจาระออกมาได้ง่ายขึ้น นอกจากนี้ ก็ควรดื่มน้ำเปล่ามากๆ และทานผักผลไม้ทุกมื้อ ออกกำลังกายเป็นประจำ เพื่อช่วยให้ลำไส้เคลื่อนไหว การถ่ายอุจจาระก็จะง่ายขึ้นค่ะ